Klokken 18.13 modtog Nordjyllands Politi en anmeldelse om en personbil, der havde påkørt en butiksrude til supermarkedet Kiwi på Vesterbro i det centrale Aalborg. En 74 årig mand kørte ad Vesterbro hen mod Limfjordsbroen i nordgående retning. Pludselig fik han et ildebefindende og mistede herredømmet over bilen. Med lav hastighed kørte han på tværs af Vesterbro og direkte ind i Kiwis butiksrude. Ingen personer blev påkørt, og der er heller ingen fare for sammenstyrtning af bygningen. Billisten blev kørt på skadestuen, og hans tilstand er umiddelbart ikke alvorlig.
En 74-årig mand fik ildebefindende og kørte på tværs af Vesterbro og direkte ind i Kiwis butiksrude.